Akaba

Akaba alebo (iný prepis) Aqaba (arab. العقبة – Al-Akaba ) je mesto v južnom Jordánsku. Je jediným prístavom krajiny a v roku 2009 malo viac ako 100 000 obyvateľov. Poloha Mesto sa nachádza v juhozápadnej časti Jordánska, na pobreží Akabského zálivu v severnej časti Červeného mora. Jedinečná poloha v blízkosti miest Tábá a Ejlat a teda hraníc s Egyptom, Izraelom a Saudskou Arábiou predurčuje Akabu na dôležité obchodné centrum. Dejiny Oblasť Akaby bola osídlená už v 3. tisícročí pred Kr., pretože sa tu križovali cesty z východu (Arabský polostrov), západu (Afrika) a zo severu (Palestína). Okolie ovládali Rimania, neskôr križiaci a Arabi, ktorých vystriedali Osmani, ktorých vládu ukončila až Prvá svetová vojna. Od roku 1917 patrilo mesto beduínom pod vedením Lawrenca z Arábie, no už v roku 1925 bolo pripojené k Zajordánskemu emirátu. Dôležitý prístav využívala Saudská Arábia, od ktorej lokalitu v roku 1965 vymenilo za iné územie Jordánsko. Podnebie Partnerské mestá Malaga, Španielsko Petrohrad, Rusko Varna, Bulharsko Referencie Iné projekty Commons ponúka multimediálne súbory na tému Akaba Zdroj Tento článok je čiastočný alebo úplný preklad článku Aqaba na anglickej Wikipédii.